هام سه‌رۆك و فه‌رمانگه‌و پێوه‌ندیه‌كاو به‌رو وێ‌ ڕاوه‌به‌ری واكورو ڕۆ هۆرئاماو سوریای به‌دران چیا كورد باسش چانه‌ی كه‌رد چا یاگانه‌ كه‌ئینێ‌ چێرو ده‌س و توركیایۆ یاگه‌ واڕای به‌چه‌ته‌كاو ده‌سته‌و ته‌حریرو شامی كریۆ  جه‌باره‌و ئا تازه‌ گه‌ریا كه‌ئینێ‌ ئارانه‌ قسش پێ ئاژانس و فورات ( ANF) ی كه‌ردێ‌.
چیا كورد باسش چانه‌ی كه‌رد كه‌ ئیتیفاقیه‌كێ‌ جه‌ مه‌نتیقه‌كه‌نه‌ فره‌ ڕه‌هه‌ندێ و وه‌رفراوانێنێ‌ تایبه‌ت ته‌ر جه‌ عه‌فرینه‌نه‌, واتش ئا دۆخه‌ی كه‌ ئیسه‌ چه‌ته‌كێ‌ ده‌سته‌و ته‌حریر شامیش چه‌نه‌ن ڕژێم و سوریای جه‌ ئیدلیب هیوا وازا كه‌ فه‌اڕیۆوه‌ پێ ناوچه‌كاو چێر و ده‌سه‌ڵات و وێڕاوه‌ به‌ری قه‌سه‌ده‌ی .
ئی سیناریۆیچه‌ گنۆنه‌ دلێ چوارچێوه‌و په‌یمان و ڕێككه‌وته‌و به‌ینو حوكمه‌ت و سوریای وتوركیای, هه‌ر پاسه‌ پێ پاكتاو كه‌رده‌و تاقمه‌ وچ كله‌كا كه‌ سوریاو توركیا جه‌ ڕوو ئایدۆلۆژیۆ مه‌یاوا ڕێككه‌وته‌ی سه‌رش ئانه‌ی جیا چانه‌ی كریۆ ئانه‌ن كه‌هیوا وازا ئا مه‌نتێقێ كه‌ ده‌ سشا گێرتێنێ‌ سه‌ره‌ره‌ گنا ده‌س و چه‌ته‌كاو داعشی .
ئێمه‌ ڕوو وه‌ڕوو دۆخێ‌ مه‌یدانینمێ‌ كه‌پێ‌ واڕیای مه‌ترسی دارێ و جدی ێنێ‌, ڕاسه‌و ڕاس كار جه‌ چاره‌سه‌رو سیاسی و ئاشته‌وایی ڕێككه‌وته‌و سوریاینه‌ كه‌رۆ ,ئینه‌ ته‌مام و ئا هه‌وڵانه‌ كه‌ توركیا مرۆشا پێ ئانه‌ی چاره‌ سه‌رو سیاسی نه‌كریۆ , ئێمه‌ ڕوو وه‌ڕوو پڕۆژێوه‌نمێ‌ كه‌ به‌ گردی  ده‌وڵه‌ت و توركی پاڵ پشتیش كه‌رۆ, ئامانجش فاڕاو دیموگرافی ێوه‌ تازه‌ین, جه‌ نزیكۆ چه‌م دێری ڕوداو پێش ئاماكا كه‌رمێ‌ جه‌ پاكتاو كه‌رده‌و كۆچبه‌ر كه‌رده‌و گه‌لا و ناوچه‌كه‌ی ئی دۆخه‌ داهاتونه‌ زیاته‌ر ڕون بۆوه‌ بێ ده‌نگی هێزه‌ نێو نه‌ته‌وایه‌تی و هه‌رێمیه‌كا به‌ واتاو قبوڵ كه‌رده‌ی پڕۆژه‌و توركیاین كه‌ باسش كه‌رۆ.
ئێمه‌ ڕاما یاونان كه‌توركیا پێ نزیك كه‌رده‌یۆ ئا چه‌تا كه‌ هامكاری مڕا به‌ ڕژێمی و سیاسه‌ته‌كاش جه‌ سوریانه‌.پیلانێش حازره‌ كه‌ردێنه‌, ئه‌گه‌ر ئێمه‌ باس جه‌ لیست و ڕێك وزیا تیرۆریستیه‌كا كه‌رمێ تاقم و چه‌ته‌كاو ئه‌حرار شه‌رقیه‌یچ ئینا لیست و ڕێك وزیا تیرۆریستیه‌كانه‌ كه‌ تا ئیسه‌یچ توركیا پاڵ پشتیشا كه‌رۆ توركیا گۆش به‌ هیچ یاساو ڕێك كه‌وتێوه‌ نێو نه‌ته‌وه‌ی مه‌رۆ, ئینه‌یچ گه‌وره‌ترین به‌ڵگه‌ی یاساین سه‌رو پێشه‌ل كه‌رده‌كاو توركیای.
چیا كورد: باسش چانه‌ی كه‌رد كه‌ ئینه‌ ده‌ره‌نجام و داگیركه‌ری ده‌وڵه‌ت و توركین و پاڵ پشتیشا پێ چه‌ته‌كا هه‌تا پشتیوانیش پێ تیرۆری بۆ ئێمه‌یچ وه‌رو ڕوش مدرمێوه‌, ڕه‌نگه‌ ئارۆ ئاژه‌كه‌ یاوا بۆ قۆناغ و پاكتاوی و سه‌پنای و ئانێچ ئا گرووپا هۆرچنا وێشا خاس مزانا كه‌ ڕوێ‌ جه‌ لاو توركیایۆ بانه‌ ئامانج و ئاسیاسه‌ته‌یه‌.
خاسترین ڕایچ ئانێنه‌ كه‌ دمایی به‌داگیركه‌رده‌و ده‌وڵه‌ت و توركی بێ و چه‌ته‌كێ‌ ناوچه‌كه‌نه‌ به‌ركریا,ده‌ورو ڕاو گردی نێو ده‌وڵه‌تی پێ ته‌مام بیه‌و توركیای كه‌ ڕاگره‌ وه‌رو ده‌م و نه‌خشه‌ ڕاو سوریاینه‌ ده‌ورێ‌ كاریگه‌ره‌, وه‌لێ وه‌رو ئانه‌ی توركیا به‌شێوه‌ن جه‌ سیاسه‌ت و هه‌رێمی و فره‌و ئاژه‌ كانه‌ فاكته‌ری سه‌ره‌كین مامه‌ڵه‌ كه‌رده‌ی چنیش پێسه‌ پێویسی نیا, ڕێوه‌ ته‌ره‌ ئانێنه‌ كه‌ گه‌ل و سوریای كۆباوه‌ یاوانه‌ كه‌ مه‌كریۆ ئینسان بڕوا به‌سیاسه‌ته‌كاو توركیای كه‌رۆ بیه‌و توركیای هه‌رده‌م وێران كه‌رده‌ین پێ ناوچه‌كه‌ی جه‌ ئاینده‌نه‌.
به‌دران چیا كورد:باسش چانه‌ی كه‌رد ئا ئاژه‌ی كه‌ عفرینه‌نه‌ هه‌ن هه‌رمانه‌ جه‌ ناوچه‌كاو ته‌ری كه‌رۆ كه‌ ده‌سشا گیریان سه‌ره‌ره‌ باسش چانه‌ی كه‌رد ئه‌گه‌ر چه‌ته‌كێ‌ ده‌سته‌و ته‌حریر شامی بلا پێ ناوچه‌ داگیر كریاكا ڕا وه‌رو ده‌م و جه‌نگێ‌ تازه‌ینه‌ كه‌رۆوه‌ . وه‌لێ‌ ئاژه‌و ئێمه‌یچ جه‌ مه‌رحه‌له‌كاو ته‌ری جیا نیا, تایبه‌ت ته‌ر عه‌فرینه‌نه‌ ئێمه‌ سورێنمێ‌ سه‌رو ئانه‌ی كه‌ ته‌مام و ناوچه‌كاما چێرو ده‌س و داگیركه‌رینه‌ به‌ر بارمێ‌.
ه.ب
